MKATABA WA MAUZIANO YA GARI

Mkataba huu umefanyika leo tarehe07/10/2008  Baina ya  HASSAN SAID SALUM wa sanduku la Posta 15402 Dar es salaam.ambaye atajulikana kama “MUUZAJI” jina hili lifahamike katika sehemu zote atakapotajwa kama Muuzaji pia litahusisha watendaji/warithi wake (assigns) ambaye ni Mmiliki wa GARI AINA – Toyota Corolla Saloon Nyeupe iliyosajiliwa kwa namba T 276 AAG.

 NA 

SEIF JUMANNE MHANDO wa sanduku la posta 40026 Dar es salaam ambaye hapa atajulikana kama “MNUNUZI” jina hili katika maandishi haya litahusisha pia watendaji/warithi (assigns) wake kwa upande mwingine.

KWA KUWA 

Muuzaji ana hiari ya kuuza GARI lake lililotajwa hapo juu ( ambalo katika mkataba huu litajulikana kama “GARI”) KWA THAMANI YA SHILINGI MILIONI NNE (4,000,000/=) na mnunuzi yuko hiari  kununua GARI hilo kama jinsi lilivyo. 

KWA HIYO BASI 

Izingatiwe kuwa kwa shilingi za kitanzania MILIONI  NNE (4,000,000/=) Muuzaji anamuuzia GARI lililotajwa hapo juu Mnunuzi bila ya vikwazo vyovyote likiwa katika hali jinsi lilivyo na pande zote mbili zimekubaliana kama ifuatavyo :- 

1. KWAMBA Muuzaji anaafiki kiwango cha shilingi MILIONI NNE (4,000,000/=) kama ni bei ya makubaliano kwa pande zote mbili kuhusiana na thamani ya GARI kilichotajwa hapo juu.

2. KWAMBA malipo yote yamefanyika  leo tarehe 7/10/2008.

3. KWAMBA makabidhiano  rasmi yatafanyika mara baada ya kutiliana saini mkataba huu.

4. KWAMBA Muuzaji anathibitisha kuwa ana haki na mamlaka ya kuuza gari lililotajwa hapo juu na kwamba halina madeni wala vikwazo vyovyote.  

5. KWAMBA Makubaliano haya yatafuata na kuzingatia sheria na kanuni za Jamhuri ya Muungano wa Tanzania. Mgogoro wowote utatatuliwa kufuatana na sheria za Tanzania.

IMESHUHUDIWA MBELE YA

